《客宛陵遇乡人作集句》
宋代·王吉甫

扬子江头杨柳春，衣冠南渡多崩奔。柳条弄色不忍见，东西南北更堪论。

谁谓他乡各异县，岂知流落复相见。青春作伴好还乡，为问淮南米贵贱。

作者简介：同州人，字邦宪。举明经，习法律。神宗时为大理评事，累迁刑部员外郎、大理少卿。知梓州，转运使欲增折配以取羡余，为其所却。历提点梓州路、京畿刑狱，开封府少尹，知同、邢、汉三州。为官廉介不回，一于用法，持论宽平。卒年七十。